‘Dolly’ maak haar finale buiging op 97Carol Channing in 2007. Foto: ANA Die lenige, lewenslustige Carol Channing wat Amerikaanse gehore in meer as 5 000 opvoerings van die musiekblyspel “Hello, Dolly” op Broadway vermaak het, is oorlede in die ouderdom van 97 jaar. Haar woordvoerder, B. Harlan Boll, sê Channing het Dinsdag om 12:31 (plaaslike tyd) in Rancho Mirage in die Amerikaanse deelstaat Kalifornië aan natuurlike oorsake gesterf. Volgens hom het sy twee keer die afgelope jaar ŉ beroerte gehad. Benewens “Hello, Dolly” het Channing ook in ander Broadway-produksie gespeel, maar geeneen met ewe veel magnetisme nie. Sy het dikwels op televisie en in nagklubs verskyn en ŉ tyd lank saam met George Burns in Las Vegas en op ŉ landwye toe van Amerika opgetree. Haar ekstragroot persoonlik was blykbaar te groot vir die silwerdoek; daarom het sy net enkele rolprente gemaak, waaronder “The First Traveling Saleslady” saam met Ginger Rogers en “Thoroughly Modern Millie: saam met Julie Andrews. Ondanks klimmende jare het Channing tot in 1996, toe sy nagenoeg 75 jaar oud was, op landwye toere aanhou optree as Dolly. Tom Sales van die Washington Post het haar as “die negende wonder van die wêreld” beskryf.